EkBass/fiwiki-20250220-pages-articles huggingface dataset:
Carol Huynh

Carol Huynh (s. 16. marraskuuta 1980 Hazelton, Brittiläinen Kolumbia) on kanadalainen naispainija ja olympiavoittaja. Huynh voitti kultaa 48 kilogramman sarjassa Pekingin kesäolympialaisissa 2008. Finaalissa kaatui Japanin Chiharu Ichō. Mitalillaan Huynhista tuli kaikkien aikojen toinen kanadalainen naispainin olympiamitalisti: Tonya Verbeek oli voittanut hopeaa edellisissä, Ateenan olympialaisissa. Lontoon olympialaisissa 2012 hän sai samassa painoluokassa pronssia. Huynhilla on myös neljä MM-mitalia, joista yksi hopeinen ja kolme pronssista. Pan-Amerikan kisoissa hän voitti kultaa 2007 ja 2011 ja Kansainyhteisön kisoissa 2010. Huynhin vanhammat ovat kotoisin Aasiasta: hänen äitinsä syntyi Vietnamissa, mutta on etnisesti kiinalainen. Huynhin isä on taasen syntynyt Kiinassa, mutta muutti Vietnamiin kolmevuotiaana. Carol-tytär syntyi kuitenkin Kanadassa, jonne hänen vanhempansa olivat muuttaneet pakolaisina. ==Lähteet== *Profiili FILA:n tietokannassa ==Aiheesta muualla== *Carol Huynhin virallinen kotisivu Luokka:Kanadalaiset naispainijat Luokka:Kanadalaiset olympiavoittajat Luokka:Vuonna 1980 syntyneet Luokka:Elävät henkilöt
Tampereen vapaa-ajattelijat

Tampereen Vapaa-ajattelijat on Vapaa-ajattelijain liiton itsenäinen jäsenyhdistys. Yhdistys perustettiin vuonna 1945, joskin se on tavallaan jatkoa 1936-1939 toimineelle siviilirekisteriyhdistykselle. Vuonna 2003 yhdistys aloitti eroakirkosta.fi-palvelun. Vuoden 2020 syyskuuhun mennessä palvelun kautta oli eronnut kirkosta 750 000 henkeä. == Yhdistyksen toimintaa == * Yhdistys julkaisi vuosina 1981–2007 Pakanasanomat-nimistä lehteä. Lehden nimenä on ollut myös Tampereen Pakanasanomat ja Uskonnoton vaihtoehto. * Eroakirkosta.fi -palvelu tuli laajalti tunnetuksi. (Archive.org) Vuonna 2010 palvelu siirtyi Vakaumusten tasa-arvo Vata ry:n hallintaan * Et-opetus.fi- sivuston tarkoituksena on uudistaa elämänkatsomustiedon opetusta. Vuonna 2010 sivusto siirtyi Vakaumusten tasa-arvo Vata ry:n hallintaan. * Uskomaton.fi- sivusto oli uskonnottomuutta, ateismia, humanismia ja naturalismia käsittelevä sivusto. Sivuston tavoitteena oli tarjota tietoa uskonnottomien omista lähtökohdista. Sivusto perustettiin 2009 aluksi ateistibussikampanjaa varten. Kampanja käytiin Vapaa-ajattelijain liiton ja Humanistiliiton nimissä. * Kantelupukki.fi -palvelu auttaa kaikkia, joiden mielestä päiväkodissa, koulussa tai iltapäiväkerhossa loukataan lasten tai oppilaiden uskonnonvapautta tai yhdenvertaisuutta. * Yhdistys lahjoitti vuonna 2007 Richard Dawkinsin kirjan Jumalharha kaikille valtioneuvoston ministereille. Järjestön mukaan uskonnot ovat osapuoli tai suoranainen syy lähes jokaisessa nykyisistä maailmanpoliittisista kriiseistä. Vapaa-ajattelijoiden mielestä Suomen eduskunnan ja poliittisten puolueiden tulisi tehdä kaikkensa, jotta uskontojen merkitys maailmanpolitiikassa ja suomalaisessa yhteiskunnassa vähenisi. == Lähteet == == Kirjallisuutta == * == Aiheesta muualla == * Tampereen vapaa-ajattelijat ry. * Eroakirkosta.fi. * Elämänkatsomustieto.fi. Luokka:Tamperelaiset järjestöt Luokka:Suomalaiset uskonnottomien järjestöt Luokka:Vapaa-ajattelu
STS-6

STS-6 oli Nasan avaruussukkulaohjelman kuudes ja Challenger-sukkulan ensimmäinen lento. Lähtö viivästyi kaikkiaan kahdella kuukaudella. Sukkulan moottoreita jouduttiin irrottamaan ja korjaamaan polttoainevuodon takia, ja sukkulan rahtiruuma sekä sinne asennettava satelliitti oli huollettava voimakkaan myrskyn aiheuttaman kontaminaation seurauksena. Laukaisu tapahtui lopulta 4. huhtikuuta 1983 kello 18.30 UTC-aikaa Kennedyn avaruuskeskuksesta. Lento päättyi laskeutumiseen 9. huhtikuuta kello 18.53 Edwardsin lentotukikohtaan. Challengerin komentaja lennolla oli Skylab-astronautti Paul J. Weitz. Ensimmäistä kertaa avaruuslennolla olivat lentäjä Karol J. Bobko sekä tehtäväspesialistit Donald H. Peterson ja Story Musgrave. Lennolla oli ensimmäistä kertaa käytössä kevennetyt kiinteän ajoaineen SRB-moottorit ja polttoainesäiliö. Hyötykuormana lennolla oli ensimmäinen avaruuslentojen tiedonsiirtoon tarkoitettu TDRS-satelliitti. Satelliitin irrotus onnistui, mutta sen geostationaariselle radalle viemiseksi tarkoitettu IUS-moottori ei toiminut, ja satelliitti jäi liian matalalle radalle. Myöhemmin radan korjaaminen kuitenkin onnistui satelliitin omilla moottoreilla, ja se saatiin käyttökuntoon tukemaan tulevia lentoja.STS-6 NASA, luettu 15.5.2009 Lennon aikana suoritettiin myös ensimmäinen avaruuskävely sukkulasta. Astronautit Peterson ja Musgrave tekivät neljän tunnin ja 17 minuutin mittaisen kävelyn, jonka aikana he kokeilivat EMU-avaruuspukujen toimintaa ja menetelmiä hätätilanteiden varalta.STS-6 Astronautix, luettu 15.5.2009 ==Lähteet== STS-006 Luokka:Vuoden 1983 avaruustoiminta
Euroopan viimeiset päivät

Euroopan viimeiset päivät () on Walter Laqueurin vuonna 2007 ilmestynyt kirja. Kirjassaan Laqueur pyrkii tarkastelemaan sitä, miten suuri maahanmuutto Aasiasta, Afrikasta ja Lähi-idästä vaikuttaa Eurooppaan, jossa syntyvyys on laskussa. Hän väittää, että monet tämän kasvavan ihmisryhmän jäsenistä eivät ole halukkaita kotoutumaan osaksi eurooppalaisia yhteiskuntia. Laqueurin mielestä suunnittelemattomat maahanmuuttopolitiikat yhdessä sisäpoliittisten ja yhteiskunnallisten ongelmien kanssa ovat vieneet Euroopan harhaan. Maahanmuuttajien omaehtoinen gettoistuminen on hänen mukaansa tuottanut yhteiskunnallista ja poliittista jakaantumista ja herättänyt kaunaa ja muukalaisvihamielisyyttä syntyperäisten eurooppalaisten keskuudessa. Nuorten työttömyys ja uskonnollinen tai aatteellinen halveksunta asuinmaata kohtaan on johtanut väkivaltaan, jota on nähty esimerkiksi Lontoon ja Madridin pommi-iskuissa ja Ranskan lähiöiden mellakoissa. Laqueurin mielestä Euroopan painoarvo maailmanpolitiikassa ja taloudessa tulee heikkenemään, jos maanosan sisäinen heikkous jatkuu. Hänen mielestään Euroopan päättäjien tulisi pitää tiukassa hallinnassa kansanvaltaisia vapauksia hyväksikäyttävät ja vihaa levittävät saarnaajat. Hän myös katsoo, että on suunnattava toimia maahanmuuttajien kotouttamiseen, kouluttamiseen ja tuomiseen sosiaalipalvelujen käyttäjistä tuottavaan työhön. == Lähteet == == Aiheesta muualla == * Mark Falcoff: The Last Days of Europe . Commentary Magazine 2007. * Stanley Kurtz: European Lessons . National Review 2007. * James L. Abrahamson: The Last Days of Europe . American Diplomacy Publishers 2007. * Suvi-Anne Siimes: Euroopan viimeiset päivät . Talouselämä 21.11.2008. * Pauli Juusela: Eurooppa tiensä päässä. Vantaan Lauri 18.3.2010. * Jussi K. Niemelä: Viimeisiä viedään – vai viedäänkö? Humanisti 1/2010. Luokka:Kirjat yhteiskunnasta Luokka:Kirjat politiikasta Luokka:Yhdysvaltalaiset tietokirjat Luokka:Vuoden 2007 kirjat
Roberto Boninsegna

Roberto Boninsegna (s. 13. marraskuuta 1943, Mantova, Italia) on italialainen entinen jalkapalloilija. Suurimman osan urastaan Boninsegna edusti milanolaista Internazionalea, jossa saavutti yhden Italian mestaruuden 1971. Juventuksesessa hän voitti mestaruuden kahdesti – 1977 ja 1978. Hän myös onnistui maalinteossa Italian maajoukkueessa vuoden 1974 maailmanmestaruuskisoissa Brasiliaa vastaan. Hän pelasi myös yhden ottelun vuoden 1974 mestaruuskisoissa Puolaa vastaan. ==Lähteet== Luokka:Italialaiset jalkapalloilijat Luokka:Vuonna 1943 syntyneet Luokka:Elävät henkilöt
Frank Churchill

Frank Churchill (20. lokakuuta 1901 Rumford, Maine – 14. toukokuuta 1942 Newhall, Kalifornia) oli yhdysvaltalainen elokuvasäveltäjä, joka työskenteli 1930- ja 1940-luvuilla Disneyn elokuvayhtiössä. Churchill aloitti uransa 15-vuotiaana, kun hänet palkattiin pianistiksi elokuvateatteriin mykkäelokuvien säestäjäksi. Hän aloitti lääketieteen opiskelut Kalifornian yliopistossa, mutta lopetti kesken keskittyäkseen musiikkiin. Hän soitti pianoa Tijuanassa, Meksikossa ja Arizonan Tucsoninssa. Churchill palasi Hollywoodiin vuonna 1924 ja pääsi radiokanava KNX:ään säestäjäksi ja solistiksi. Hän pääsi joulukuussa 1930 The Walt Diney Studiosille, jossa hän sävelsi musiikkia yli 65 elokuvaan. Hän oli Oscar-ehdokkaana elokuvista Lumikki ja seitsemän kääpiötä, Dumbo ja Bambi. Hän voitti Oliver Wallacen ohella parhaan musiikin Oscar-palkinnon elokuvasta Dumbo. Churchill teki itsemurhan 40-vuotiaana. ==Lähteet== ==Aiheesta muualla== * Luokka:Yhdysvaltalaiset elokuvasäveltäjät Luokka:Itsemurhan tehneet Luokka:Oscar-palkinnon saajat Luokka:Vuonna 1901 syntyneet Luokka:Vuonna 1942 kuolleet
Tirano

Tirano on kunta Pohjois-Italiassa, Valtellinan laaksossa, Addajoen varrella, Sondrion maakunnassa ja Lombardian alueella lähellä Sveitsin rajaa. Vuoden 2015 lopulla siellä oli 9 130 asukasta. Kunnassa on kaksi rautatieasemaa: toinen on yhteydessä Italian valtionrautateiden verkkoon, toinen on sveitsiläisen Rhätische Bahnin asema, josta alkaa Berninan rautatie ja jolta kulkee matkailijoita hiihtämään Alpeille, Graubündenin hiihtokeskuksiin. Explore Switzerland and Italy on the Bernina Express Rail Europe == Lähteet == == Aiheesta muualla == *Kaupungin kotisivut Luokka:Sondrion maakunnan kunnat Luokka:Sveitsin rautatieliikennepaikat
Palatsin hiljaisuus

Palatsin hiljaisuus (, ) on tunisialaisen Moufida Tlatlin ohjaama elokuva vuodelta 1994. Se on hänen ensimmäinen pitkä ohjaustyönsä ja käsittelee aiheinaan itsenäistymistä ja vapaustaistelua länsimaiden arvostelun ohella, mitkä ovatkin olleet tyypillisiä teemoja kolonisaation jälkeisellä aikakaudella valmistetuissa pohjoisafrikkalaisissa elokuvissa. Palatsin hiljaisuudessa siirtomaavallan hajoaminen esitetään nuoren palvelijanaisen näkökulmasta. == Rooleissa == == Palkintoja == * Toronton kansainvälisen elokuvafestivaalin kriitikkopalkinto vuonna 1994, * Cannesin filmijuhlien Kultainen kamera 1994, * Sutherland Trophy -palkinto British Film Institutelta 1995, * Kultainen Tanit -palkinto Karthagon filmifestivaaleilla 1994. * Kultainen tulppaani Istanbulin kansainvälisillä filmijuhlilla vuonna 1995. ==Lähteet== == Aiheesta muualla == * Luokka:Vuoden 1994 ranskalaiset elokuvat Luokka:Tunisialaiset elokuvat Luokka:Ranskalaiset draamaelokuvat
Ladyhawke

Ladyhawke (oik. Phillipa ”Pip” Brown) on uusiseelantilainen indielaulaja, joka julkaisi samannimisen debyyttialbuminsa syyskuussa 2008. Hänet tunnetaan parhaiten singleistään Paris Is Burning ja My Delirium. Hänellä on Aspergerin oireyhtymäAsperger's, allergies and aubergines. == Diskografia == === Albumit === * Ladyhawke (2008) * Anxiety (2012) * Wild Things (2016) * Time Flies (2021) == Lähteet == == Aiheesta muualla == * Virallinen kotisivu * Luokka:Uusiseelantilaiset laulajat Luokka:Vuonna 1979 syntyneet Luokka:Elävät henkilöt
Edwardsin lentotukikohta

Edwards Air Force Base (IATA: EDW, ICAO: KEDW, FAA LID: EDW) on Yhdysvaltain ilmavoimien lentotukikohta Mojaven aavikolla Kaliforniassa. Tukikohta sijaitsee Kernin ja Los Angelesin piirikuntien rajalla Antelope Valleyssa. Tukikohdassa sijaitsee Yhdysvaltain ilmavoimien tutkimusta ja koelentoja suorittava Air Force Flight Test Center (AFFTC), 412th Test Wing ja ilmavoimien koelentokoulu United States Air Force Test Pilot School. Tukikohta oli avaruussukkuloiden varalaskupaikka. NASAn tutkimuskeskus Dryden Flight Research Center sijaitsee tukikohdan alueella. Chuck Yeager rikkoi äänivallin Bell X-1 -koneella tukikohdan alueella. Myös X-15-rakettilentokonetta on koelennetty tukikohdassa. Avaruussukkula suoritti myös ensimmäisen laskeutumisensa tukikohtaan. Edwards on ollut ilmavoimien tukikohta vuodesta 1933 nimellä Muroc Army Air Field. 8. joulukuuta 1949 tukikohta nimettiin koelentäjä Glen Edwardsin muistoksi Edwards Air Force Baseksi. Edwards kuoli tukikohdassa puolitoista vuotta aiemmin testatessaan ”lentävää siipeä” Northrop YB-49:ää. ==Aiheesta muualla== *Edwards Air Force Base, virallinen sivusto *Edwards Air Force Base GlobalSecurity.orgissa *Nasan Dryden Flight Research Center – videoita ja valokuvia testeistä * Luokka:Kalifornian rakennukset ja rakennelmat Luokka:Kernin piirikunta Luokka:Yhdysvaltain ilmavoimien lentotukikohdat
Texniccenter

TeXnicCenter on vapaan lähdekoodin tekstieditori, joka on suunnattu erityisesti LaTeX-dokumenttien luomiseen Windows-käyttöjärjestelmässä. Texniccenter on kehitetty Miktexin käyttöliittymäksi , mutta se toimii myös TeX Live -ohjelmiston kanssa. TeXnicCenter osaa kääntää Latexia PDF:ksi, DVI:ksi ja PS:ksi. Valikoista löytyy komentokokoelma matemaattisia symboleita, yhtälöitä ja ympäristöjä. Lisäksi TeXnicCenter osaa luoda lähdeluettelon käyttämällä Bibtexiä. Ensimmäisen alfaversion TeXnicCenteristä kehitti Sven Wiegand vuonna 1999. Tähän asti uusin julkaistu versio on joulukuussa 2008 ilmestynyt 1.0 Stable RC1. == Katso myös == * LyX == Lähteet == Luokka:Tekstinkäsittelyohjelmat Luokka:Vapaat ohjelmistot
Maira

Maira () oli kreikkalaisessa mytologiassa Ikarioksen, ensimmäisen attikalaisen viininviljelijän koira. Zeus muutti sen tähdeksi sen kuoleman jälkeen. Ikarios sai surmansa, kun juopuneet paimenet kivittivät hänet kuoliaaksi. Paimenten selvittyä seuraavana päivänä he ymmärsivät tapahtuneen ja hautasivat Ikarioksen ruumiin.Plutarkhos: Moralia iv.9 (engl. käännös). Hyginus tosin kertoo surman tapahtuneen nuijilla ja ruumiin jääneen hautaamattaHyginus: Fabulae cxxx (engl. käännös). Ikarioksen tytär Erigone löysi Mairan avulla isänsä haudan, ja suruissaan tämän kohtalosta hirtti itsensä.Apollodoros: Bibliotheke ('Kirjasto') 3.14.7 (engl. käännös). Nonnoksen mukaan Maira kieltäytyi poistumasta haudalta ja nääntyi kuoliaaksi.Nonnos: Dionysiaka 47.219–264. Hyginuksen mukaan Maira syöksyi kaivoon.Hyginus: Astronomica ii.4 (engl. käännös). Kaikki kolme, Ikarios, Erigone ja Maira, muutettiin tähdiksi heidän kuolemansa jälkeen. Mairasta tuli Sirius,Hyginus: Astronomica ii.35 (engl. käännös). joskin Hyginus mainisee Mairan alkuperäksi myös Procyonin kohdalla. == Lähteet == Luokka:Kreikkalainen mytologia
David Navarro

David Navarro Pedrós (s. 25. toukokuuta 1980 Sagunto, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskuspuolustaja. == Ura == Navarro on Valencian junioriakatemian kasvatti. Vuonna 2001 hän nousi edustusjoukkueeseen. Seuraavien kuuden kauden aikana Navarro ei saanut säännöllisesti peliaikaa, mutta oli mukana voittamassa muun muassa kahta pääsarjamestaruutta vuosina 2002 ja 2004. Euroopan kentillä hän onnistui maalinteossa 26. helmikuuta 2004 turkkilaista Beşiktaşia vastaan. Valencia eteni aina finaaliin asti vuoden 2004 UEFA Cupissa, ja kohtasi siellä Marseillen. Finaali päättyi Valencian 2–0-voittoon. 6\. maaliskuuta 2007 Mestarien liigan kotiottelussa Internazionalen vastaan ottelun päätyttyä tasatulokseen 1–1 Navarro ryntäsi vaihdosta kentälle, jossa hän oli ollut koko pelin ajan. Ristiriitaa hänellä syntyi muun muassa Inter-pelaaja Nicolás Burdisson kanssa, jonka nenä murtui Navarron lyötyä häntä kasvoihin joukkuetovereiden estelyistä huolimatta. Tämän jälkeen Navarro pakeni joukkueen pukuhuoneeseen Julio Cruzin, Iván Córdoban ja Maiconin jahdatessa häntä. Myöhemmin vielä Inter-maalivahti Francesco Toldo kävi selvittelemässä tapahtunutta Valencian pukuhuoneessa. 7\. maaliskuuta 2007 UEFA syytti Valencia-pelaajia Navarroa ja Carlos Marchenaa sekä Inter-pelaajia Cruzia, Córdobaa ja Maiconia epäurheilijamaisesta käyttäytymisestä. Myöhemmin Navarro pahoitteli tekojaan ja esitti anteeksipyynnön Burdissolle. 14\. maaliskuuta 2007 UEFA:n tutkittua videolta ottelun tapahtumat, se rankaisi Navarroa kuuden kuukauden pelikielolla kaikista Euroopan sarjoista. Myöhemmin useiden valitusten jälkeen FIFA lievensi rangaistusta niin, että Navarro kykenee pelaamaan kansallisia pelejä ja maaotteluita. Näin hän pystyi pelaamaan vielä kauden 2006–2007 lopun otteluissa. Kauden 2007–2008 Navarro pelasi lainalla Mallorcassa. Otteluita kaudella kertyi yhteensä 18. Heinäkuussa 2008 hän palasi Valenciaan, mutta hänet päätettiinkin lainata uudelleen vuoden sopimuksella Mallorcaan kaudeksi 2008–2009. Kaudet 2009–2010 ja 2010–2011 Navarro pelasi jälleen Valenciassa, mutta kaudeksi 2011–2012 hän siirtyi sveitsiläiseen Neuchâtel Xamaxiin. Hän kuitenkin palasi kesken kauden Espanjaan, seuranaan tällä kertaa Levante. == Lähteet == == Aiheesta muualla == * David Navarron tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Hirssivahanokka

Hirssivahanokka (Estrilda nonnula) on keskisessä Afrikassa luonnonvaraisena elävä loistopeippoihin kuuluva varpuslintu. Lajia pidetään myös lemmikkieläimenä. == Koko ja ulkonäkö == Kooltaan hirssivahanokka on noin 11-12 cm. Koiraan pää laki on musta. Selkä ja siivet ovat väritykseltään harmaat ja mustan tai tummanharmaan raidoittamat. Hirssivahanokan kupeet ja perä ovat tumman punaiset. Vatsa on valkoinen. Hirssivahanokkanaaras muistuttaa koirasta, mutta on hieman ruskehtavampi ja valkoisessa vatsassa on harmahtava vivahde. Nokan yläosa on vaaleanpuunainen ja alaosa musta. Metsävahanokka (Estrilda atricapilla) muistuttaa ulkonäöltään hirssivahanokkaa, mutta on huomattavasti tummempi. == Levinneisyys ja elinympäristö == Hirssivahanokkaa tavataan Keski-Afrikasta päiväntasaajan alueelta. Hirssivahanokan elinympäristöä ovat metsien reunamat sekä viljellyt maat ja savannit. == Elintavat ja ravinto == Hirssivahanokat elävät suurina parvina. Laji pesii joko yksittäisinä pareina tai kolonioina. Pesä sijaitsee yleensä pensaassa tai puussa. Pesät rakennetaan ruohoista ja niissä on alhaalla usein lyhyt sisäänkäyntitunneli. Naaras munii neljästä kuuteen munaa, joita myös koiras hautoo. Hautominen kestää noin kymmenen päivää ja poikaset poistuvat pesästään noin kahdenkymmenen päivän kuluttua kuoriutumisestaan. Hirssivahanokan ravinto koostuu kasvien siemenistä, erityisesti hirssistä. Lisäksi laji pyydystää lentäviä termiittejä ja voi syödä myös kukkien nuppuja sekä mettä. == Lähteet == Luokka:Loistopeipot
Frank Robbins

Franklin ”Frank” Robbins (9. syyskuuta 1917 – 28. marraskuuta 1994http://www.comicvine.com/frank-robbins/26-34476/) oli yhdysvaltalainen sarjakuvapiirtäjä ja -käsikirjoittaja. Hän piirsi ja käsikirjoitti muun muassa Batman, Kapteeni Amerikka, Daredevil, Detective Comics, Fear, Salama, Aaveajaja, House of Mystery, House of Secrets, Human Fly, Hyökkääjät, Weird War Tales, Power Man, Man from Atlantis ja The Shadow sarjakuviahttp://lambiek.net/artists/r/robbins.htm. Robbins loi vuonna 1944 Johnny Hazard -sarjakuvan, jonka tekemistä hän jatkoi vuoteen 1977 saakka. == Lähteet == ==Aiheesta muualla== *Lambiek.net *Art & Artifice *Johnny Hazard – lentäjäsankari Luokka:Yhdysvaltalaiset sarjakuvantekijät Luokka:Vuonna 1917 syntyneet Luokka:Vuonna 1994 kuolleet
Outokummun Seutu

Outokummun Seutu on Outokummun ja Polvijärven paikallislehti. Lehti ilmestyy torstaisin. Lehti kuuluu joensuulaiseen PunaMusta Media -konserniin.Tietoa mainostamisesta Outokummun Seudussa Outokummun Seutu, viitattu 5.6.2023 Lehden päätoimittaja on Kari Kauppinen, joka aloitti päätoimittajana heinäkuussa 2022. Lehden entistä päätoimittajaa Esa Nevalaista vastaan nostettiin marraskuussa 2022 Pohjois-Karjalan käräjäoikeudessa syyte kiihottamisesta kansanryhmää vastaan. Syyttäjän mukaan hän oli päätoimittajana hyväksynyt vuonna 2020 lehteen kirjoituksen, jossa solvattiin maahanmuuttajia. Käräjäoikeus hylkäsi syytteen. Nevalainen sai sakot päätoimittajarikkomuksesta... Nevalainen on nykyisin lehtiyhtiön toimitusjohtaja.Petri Karvinen, Paikallislehden ex-päätoimittajaa syytetään kansanryhmää vastaan kiihottamisesta, Yle.fi uutiset 29.11.2022, viitattu 29.11.2022 ==Päätoimittajia== * Esa Nevalainen * Hanna-Leena Kunttu * Kari Kauppinen == Lähteet == == Aiheesta muualla == * Outokummun Seutu Luokka:Suomalaiset paikallislehdet Luokka:Outokumpu Luokka:Polvijärvi
Epäilyksen alaisena

Epäilyksen alaisena on Stephen Hopkinsin ohjaama jännityselokuva ja psykologinen trilleri, jonka pääosissa esiintyvät Gene Hackman sekä Morgan Freeman, jotka omilta osiltaan myös tuottivat elokuvan. Se on uusintaversio ranskalaisesta, vuoden 1981 elokuvasta Garde à vue, joka taas perustuu John Wainwrightin 1970-luvun romaaniin Brainwashed. == Juoni == Kaksi nuorta tyttöä on raa'asti murhattu ja raiskattu Puerto Ricossa, San Juanissa. Merkittävä asianajaja Henry Hearst (Hackman) oli se, joka löysi toisen ruumiin. Tätä seuraavana päivänä hän valmistautuu pitämään juhlapuhetta suuressa hyväntekeväisyysgaalassa, kunnes hänen ystävänsä, tapausta tutkiva poliisikomisario Victor Benezet (Freeman), kutsuu hänet poliisiasemalle. Hän tarvitsee vain selvyyden muutamiin rutiinikysymyksiin Henryn todistajanlausuntoa varten ja lupaa viedä vain kymmenisen minuuttia hänen ajastaan. Keskustelun edetessä Henry alkaa kuitenkin hermostua ja kangerrella sanoissaan. Juttutuokio muuttuukin pian tunteja kestäväksi kuulusteluksi, sillä Henrylla näyttäisi olevan jotakin salattavaa. Tähän etsivä Felix Owens (Jane) ainakin uskoo vahvasti. Pian Henry pidätetään ja asemalle kutsutaan myös hänen vaimonsa Chantal (Bellucci), sillä hän näyttäisi tietävän jotain. == Rooliluettelo == == Aiheesta muualla == * Epäilyksen alaisena -elokuvan viralliset kotisivut * * Luokka:Vuoden 2000 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset romaaneihin perustuvat elokuvat Luokka:Stephen Hopkinsin ohjaamat elokuvat Luokka:Yhdysvaltalaiset uudelleenfilmatisoinnit
Judon maailmanmestaruuskilpailut 2007

Judon maailmanmestaruuskilpailut 2007 olivat järjestyksessään 25. judon maailmanmestaruuskilpailut. Ne järjestettiin Rio de Janeirossa, Brasiliassa 13. – 16. syyskuuta 2007. Kilpailupaikkana toimi HSBC Arena. == Mitalistit == === Miehet === Sarja Kultaa Hopeaa Pronssia 60 kg Ruben Houkes Nestor Khergiani Ludwig Paischer Choi Min-Ho 66 kg João Derly Yordanis Arencibia Arash Miresmaeili Miklós Ungvári 73 kg Wang Ki-Chun Elnur Məmmədli Yusuke Kanamaru Rasul Bokiev 81 kg Tiago Camilo Anthony Rodriguez Guillaume Elmont Euan Burton 90 kg Irakli Tsirekidze Ilias Iliadis Roberto Meloni Ivan Peršin 100 kg Luciano Corrêa Peter Cousins Dániel Hadfi Oreidis Despaigne Yli 100 kg Teddy Riner Tamerlan Tmenov Lasha Gujejiani Joao Schlittler Avoin luokka Yasuyuki Muneta Juri Rybak Matthieu Bataille Abdullo Tangrijev === Naiset === Sarja Kultaa Hopeaa Pronssia 48 kg Ryōko Tani Yanet Bermoy Frédérique Jossinet Alina Alexandra Dumitru 52 kg Shi Junjie Telma Monteiro An Kum-ae Yuka Nishida 57 kg Kye Sun-Hui Isabel Fernández Aiko Sato Bernadett Baczkó 63 kg Driulis González Lucie Décosse Elisabeth Willeboordse Ayumi Tanimoto 70 kg Gévrise Émane Ronda Rousey Ylenia Scapin Anett Mészáros 78 kg Yurisel Laborde Sae Nakazawa Stéphanie Possamaï Jeong Gyeong-Mi Yli 78 kg Tong Wen Maki Tsukada Sandra Köppen Carola Uilenhoed Avoin luokka Maki Tsukada Lucija Polavder Anne-Sophíe Mondíère Jelena Ivaštšenko ==Mitalitaulukko== 1 3 2 4 9 2 3 0 1 4 3 2 2 4 8 4 2 2 1 5 5 2 0 0 2 6 1 1 1 3 7 1 0 3 4 8 1 0 2 3 9 1 0 1 2 10 0 1 2 3 11 0 1 1 2 12 0 1 0 1 12 0 1 0 1 12 0 1 0 1 12 0 1 0 1 12 0 1 0 1 12 0 1 0 1 12 0 1 0 1 19 0 0 4 4 20 0 0 2 2 21 0 0 1 1 21 0 0 1 1 21 0 0 1 1 21 0 0 1 1 21 0 0 1 1 21 0 0 1 1 == Lähteet == *Tulokset JudoInside.com Luokka:Judon maailmanmestaruuskilpailut Luokka:Vuoden 2007 urheilu Luokka:Rio de Janeiron urheilu Luokka:Brasilian urheilutapahtumat
Bysantin–sassanidien sota (502–505)

Bysantin–sassanidien sota käytiin vuosina 502–505 Bysantin valtakunnan ja sassanidien Persian välillä. Sassanidikuningas Kavadh I aloitti sodan. Tekosyynä oli että Rooma oli lupautunut maksamaan Persialle Kaspian solien puolustuksesta. Kavadhin syy aloittaa sota oli luultavasti kuitenkin yhdistää valtakunta yhteistä vihollista vastaan. Roomalaiset eivät aluksi pystyneet kunnolla vastaamaan persialaisten hyökkäykseen. Syynä oli ehkä samana vuonna tapahtunut bulgarien hyökkäys ja suuri arabien ryöstöretki. Persialaiset valtasivat nopeasti Armenian Theodosipoliin, Martyropoliin ja Amidan. Vasta vuonna 505 roomalaiset kävivät vastahyökkäykseen ja valtasivat takaisin Amidan. Persialaiset joutuivat samalla Hefthaliittien hyökkäyksen kohteeksi. Osapuolet solmivat tämän jälkeen seitsemänvuotisen rauhan. Uusi sota syttyi kuitenkin vuonna 527. The Cambridge ancient history XIV s. 58 == Lähteet == * ===Viitteet=== Luokka:500-luvun sodat Luokka:Bysantin sodat Luokka:Sassanidien sodat
Dolní Věstonicen Venus

Dolní Věstonicen Venus () on pienikokoinen keraaminen venusveistos, joka esittää alastonta naishahmoa. Se on ajoitettu ajankohtaan 29 000–25 000 eaa., Gravetten kulttuuriin, ja se löydettiin kivikautiselta asuinpaikalta Brnon eteläpuolelta Määrin syvänteestä. ==Kuvaus== Tämä pienoisveistos sekä muutama muu lähiseuduilta löytynyt esine ovat vanhimpia tunnettuja keraamisia veistoksia maailmassa. Se edeltää poltetun saven käyttöä esineinäSiinä on käytetty paikallista lössiiä jossa on savea vain vähäisessä määrin, eikä siinä näy merkkejä kiillottamisesta eikä väristä. Pamela B. Vandiver, Olga Soffer, Bohuslav Klima and Jiři Svoboda, "The Origins of Ceramic Technology at Dolni Věstonice, Czechoslovakia", Science, New Series, 246, No. 4933 (November 24, 1989:1002-1008).. Sen korkeus on 11,1 cm ja leveys 0,43 cm leveimmästä kohdasta, ja se on poltettu varsin alhaisessa lämpötilassa. Määrissä sijaitseva Dolní Věstonicen kivikautinen asuinpaikka, joka kuului järjestelmällisten kaivausten alkuaikana Tšekkoslovakiaan, mutta on nykyisin Tšekin tasavallassa, on ollut Karel Absolon käynnistämien järjestelmällisten arkeologisten tutkimusten kohteena vuodesta 1924. Venusveistoksen lisäksi Dolní Věstonicesta on löytynyt eläinhahmoja, kuten karhu, leijona, mammutti, hevonen, kettu, sarvikuono ja pöllö sekä yli 2 000 poltettua savipalloa. Veistos löydettiin 13. heinäkuuta 1925 tuhkakerrostumasta kahteen osaan haljenneena. Se oli aiemmin esillä Määrin museossa Brnossa, mutta nyt se on enää harvoin yleisön nähtävissä. Viimeksi se on ollut Prahan Kansallismuseossa 2006–2007 Lovci mamutů eli "mammutinmetsästäjänäyttelyssä. Web archive 2007Lovci mamutů Tšekin kansallismuseon sivusto Tutkijat voivat päästä tutkimaan veistosta. Sille tehdyssä tomografisessa kuvauksessa 2004 siitä löydettiin sitä ennen polttamista käsitelleen noin 7–15-vuotiaan lapsen sormenjälki, joka oli palanut sen pintaan. Tutkijoiden Králík, Novotný ja Oliva mukaan lapsi tuskin olisi sitä kuitenkaan valmistanut. ==Galleria== Image:Vestonicka venuse.jpg|Venus of Dolní Věstonice Image:Vestonicka venuse back.jpg|Venus of Dolní Věstonice (back) Image:Vestonicka venuse left.jpg|Venus of Dolní Věstonice (left side) Image:Vestonicka venuse right.jpg|Venus of Dolní Věstonice (right side) == Katso myös == *Hohler Felsin Venus *Willendorfin venus ==Lähteet== * National Geographic Society. Wonders of the Ancient World; National Geographic Atlas of Archaeology, Norman Hammond, Consultant, Nat'l Geogr. Soc., (Multiple Staff authors), (Nat'l Geogr., R.H.Donnelley & Sons, Willard, OH), 1994, 1999, Reg or Deluxe Ed., 304 pgs. Deluxe ed. photo (pg 248): "Venus, Dolni Věstonice, 24,000 B.C." In section titled: The Potter's Art, pp 246-253. === Viitteet === ==Aiheesta muualla== * Yleiskatsaus * Kuvia Venuksesta ja muista esineistä * Tietoja ja aikajana * Jihomoravske venuse - South Moravian Venuses - Youtube, video ( 2010 ) Luokka:Kivikausi Luokka:Esihistorialliset veistokset Luokka:Etelä- Määrin lääni Luokka:Tšekin historia
Dolní Věstonice

Dolní Věstonice () on kylä Etelä-Määrin läänissä Tšekin tasavallassa. Vuoden 2020 arvion mukaan siellä asui 310 asukasta. Kylän lähistöllä on jääkauden aikaisia arkeologisia kaivauspaikkoja. Paikalla on asunut mammutinmetsästäjiä, ja esinelöytöihin kuuluu kolmen hengen hauta ja Dolní Věstonicen Venus. Paikalle rakennettiin suur-Määrin aikana linnoitus. Paikka on mainittu kirjallisissa dokumenteissa vuonna 1312. 1200-luvulla paikalla asui saksalaisia. Vuonna 1460 Dolní Věstonice sai kaupunkioikeudet. 1500-luvun alusta Saksasta ja Sveitsistä karkotetut anabaptistien lahkoon kuuluneet habanit asettuivat seudulle. Heidät karkotettiin jälleen 1622. Vaikka seudulta oli jo aiemminkin löytynyt esihistoriallisia taide-esineitä, viralliset arkeologiset tutkimukset alkoivat 1924. Kylästä tuli arkeologiasta, viinistä, arkkitehtuurista ja perinteisistä asuista kiinnostuneiden matkailijoiden kohde. == Lähteet == == Aiheesta muualla == * Kylän sivusto * Valokuvia seudulta ja arkeologisista esineistä Luokka:Tšekin kunnat Luokka:Etelä-Määrin lääni
Satalan taistelu

Satalan taistelu käytiin osana Bysantin–sassanidien sotaa vuonna 530. Sassanideja johti Mihr-Mihroe, jonka armeija koostui sassanideista, persarmenialaisista ja muista liittolaisista. Bysanttilaisia johti magister militum praesentalis Sittas ja magister militum per Armeniam Dorotheos. Sassanidit olivat aikaisemmin vallanneet takaisin Iberian ja edenneet Lazicaan. Seuraavaksi kohteeksi valittiin roomalainen Armenia. Bysanttilaiset saivat tietää hyökkäyksestä ennen sen alkua ja aiheuttivat jonkin verran tappioita sassanidien armeijalle sen vielä kokoontuessa. Mihr-Mihroe ohitti Theodosipoliin ja aikoi hyökätä syvälle vihollisen alueelle. Bysanttilaiset valitsivat Satalan tärkeä linnoituksen taistelupaikaksi. Roomalaisten onnistui kukistaa vihollisensa sotajuonen ansiosta.Dodgeon s. 91 Prokopioksen mukaan sassandit alkoivat piirittää Satalaa. Sittas johti pienen osan joukoista kaupungin ulkopuolelle ja jätti Dorotheoksen puolustamaan kaupunkia. Kun sassanidit seuraavana päivänä ryhtyivät hyökkäykseen kaupunkia vastaan, Sittas marssitti joukkonsa heitä vastaan. Kuivan sään ansiosta pölypilvet peittivät Sittaan joukot siinä määrin että sassanidit eivät pystyneet arvioimaan hänen joukkojensa määrää. Kun sassanidit kävivät hyökkäykseen Sittaan joukkoja vastaan kaupungissa olleet joukot hyökkäsivät sassanidien kimppuun. Prokopios kertoo että eräs traakialainen päällikkö Florentius kaappasi vihollisen komentajan sotamerkin ja tämä aiheutti suurta sekasortoa. Seuraavana päivänä sassanidit perääntyivät omalle alueelleen.Prokopios, Sodat 1.15 Taistelun jälkeen kaksi persarmenialaista päällikköä, Narses ja Aratius, loikkasivat bysanttilaisten puolelle. Heidän ansiostaan bysanttilaiset saivat haltuunsa eräitä tärkeitä linnoituksia. == Lähteet == * === Viitteet === Luokka:Antiikin taistelut Luokka:Bysantin taistelut
Norberto Araujo

Norberto Carlos Araujo López (s. 13. lokakuuta 1978 Rosario, Santa Fe, Argentiina) on argentiinalaissyntyinen ecuadorilainen jalkapalloilija, joka edustaa LDU de Quitoa ja Ecuadorin maajoukkuetta. Hän on pelipaikaltaan keskuspuolustaja. == Seurajoukkueura == Araujo aloitti jalkapalloilun Renato Cesarinissa kotikaupunkinsa Rosarion lähistöllä. 17-vuotiaana hän vieraili Suomessa, jossa hän pelasi kaudella 1996 Veikkausliigaa TPS:ssä ja Ykköstä Kultsussa. Suomesta hän palasi Italian kautta kotimaahansa. Argentiinassa hän edusti Aldosiviä, Arsenal de Sarandía ja Racing de Córdobaa maan toiseksi korkeimmalla sarjatasolla. Vuonna 2002 Araujo siirtyi Peruun. Hän pelasi ensin Sport Boysissa ja sitten Sporting Cristalissa, jossa hän saavutti Perun- mestaruuden vuonna 2005. Vuonna 2007 hän liittyi ecuadorilaiseen LDU de Quitoon, jonka kanssa hän voitti Ecuadorin-mestaruuden heti ensimmäisellä kaudellaan ja Copa Libertadoresin vuonna 2008. Joulukuussa 2008 joukkue osallistui seurajoukkueiden maailmanmestaruuskilpailuihin, jossa se ylsi loppuotteluun. Araujo oli avauskokoonpanossa sekä Copa Libertadoresin että MM- kilpailuiden loppuotteluissa. Vuonna 2009 Araujo saavutti LDU:ssa Copa Sudamericanan mestaruuden. == Maajoukkueura == Araujo sai Ecuadorin kansalaisuuden joulukuussa 2010, minkä myötä hänen on mahdollista edustaa Ecuadorin maajoukkuetta. Hänet valittiin vuoden 2011 Etelä-Amerikan- mestaruusturnaukseen Copa Américaan, ja hän teki maajoukkuedebyyttinsä turnaukseen valmistaneessa harjoitusottelussa Meksikoa vastaan 25. kesäkuuta 2011. Copa Américassa hän oli avauskokoonpanossa joukkueensa kaikissa kolmessa ottelussa. == Saavutukset == * Perun-mestaruus: 2005 * Ecuadorin-mestaruus: 2007, 2010 * Copa Libertadores: 2008 * Copa Sudamericana: 2009 * Recopa Sudamericana: 2008, 2009 * Seurajoukkueiden maailmanmestaruushopea: 2008 == Lähteet == == Aiheesta muualla == * Norberto Araujon esittely LDU de Quiton sivustolla Luokka:Argentiinalaiset jalkapalloilijat Luokka:Ecuadorilaiset jalkapalloilijat Luokka:Vuonna 1978 syntyneet Luokka:Elävät henkilöt
Kajsa Nilsson

Kajsa Nilsson (s. 9. helmikuuta 1982) on ruotsalainen suunnistaja. Seuratasolla hän edustaa norjalaista Halden SK:ta. Nuorten MM-kilpailuissa 2001 Nilsson voitti kultaa viestistä ja pronssia keskimatkalta. Pitkällä matkalla hän sijoittui yhdeksänneksi. EM-kilpailuissa Otepäässä 2006 Nilsson voitti viestistä pronssia ja sijoittui neljänneksi sprintissä. MM-kilpailuissa Århusissa 2006 Nilsson voitti hopeaa viestistä ja pronssia sprintissä. Keskimatkalla hän sijoittui kymmenenneksi. Miskolcin MM-kilpailuissa 2009 Nilsson voitti viestihopeaa. == Lähteet == Luokka:Ruotsalaiset suunnistajat Luokka:Vuonna 1982 syntyneet Luokka:Elävät henkilöt
Josh Bailey

Joshua Bailey (s. 2. lokakuuta 1989 Bowmanville, Ontario, Kanada) on kanadalainen jääkiekkoilija, joka on vapaa pelaaja. Hän oli New York Islandersin ensimmäisen kierroksen varaus vuodelta 2008. Kausi 2008–09 oli Baileyn tulokaskausi NHL:ssä. Hän teki 68 ottelussa tehopisteet 7+18=25. Bailey teki Islandersin kanssa kolmivuotisen tulokassopimuksen 2. lokakuuta 2008, jolloin oli hänen 19-vuotissyntymäpäivänsä. Kesäkuussa 2023 Islanders kauppasi Baileyn ja toisen kierroksen varausvuoron vuoden 2026 varaustilaisuudessa Chicago Blackhawksiin. https://www.sportsnet.ca/nhl/article/islanders-trade-josh-bailey-draft-pick- to-blackhawks-for-future-considerations/ Pian kaupan jälkeen Blackhawks kuitenkin osti Baileyn sopimuksen ulos. Syyskuussa 2023 Bailey siirtyi tryout- sopimuksella Ottawa Senatorsiin. https://www.sportsnet.ca/nhl/article/senators-sign-josh-bailey-to- professional-tryout-contract/ Senators vapautti hänet myöhemmin. Bailey osaa pelata sekä keskellä että laidassa. ==Tilastot== 2005–06 Owen Sound Attack OHL 55 7 19 26 8 11 0 0 0 0 2006–07 Owen Sound Attack OHL 27 11 15 26 8 – – – – – Windsor Spitfires OHL 42 11 24 35 16 – – – – – 2007–08 Windsor Spitfires OHL 67 29 67 96 32 5 1 5 6 2 2008–09 New York Islanders NHL 68 7 18 25 16 – – – – – 2009–10 New York Islanders NHL 73 16 19 35 18 – – – – – 2010–11 Bridgeport Sound Tigers AHL 11 6 11 17 4 – – – – – New York Islanders NHL 70 11 17 28 37 – – – – – 2011–12 New York Islanders NHL 80 13 19 32 32 – – – – – 2012–13 Bietigheim Steelers DEL2 6 3 8 11 16 – – – – – New York Islanders NHL 38 11 8 19 6 6 0 3 3 0 2013–14 New York Islanders NHL 77 8 30 38 26 – – – – – 2014–15 New York Islanders NHL 70 15 26 41 12 7 2 3 5 0 2015–16 New York Islanders NHL 81 12 20 32 22 9 2 1 3 2 2016–17 New York Islanders NHL 82 13 43 56 12 – – – – – 2017–18 New York Islanders NHL 76 18 53 71 17 – – – – – 2018–19 New York Islanders NHL 82 16 40 56 21 8 4 2 6 0 2019–20 New York Islanders NHL 68 14 29 43 10 22 2 18 20 0 2020–21 New York Islanders NHL 54 8 27 35 4 19 6 7 13 4 2021–22 New York Islanders NHL 74 14 30 44 6 – – – – – 2022–23 New York Islanders NHL 64 8 17 25 2 – – – – – 15 kautta yhteensä NHL 1057 184 396 580 241 71 16 34 50 6 ==Lähteet== * === Viitteet === Luokka:Kanadalaiset jääkiekkoilijat Luokka:New York Islandersin varaamat pelaajat Luokka:Vuonna 1989 syntyneet Luokka:Elävät henkilöt
Punakutojat

Punakutojat (Malimbus) on kutojien heimoon kuuluva varpuslintusuku. Punakutojien sukuun kuuluu BirdLifen mukaan kymmenen lajia. == Punakutojiin kuuluvia lajeja == * Harsukutoja (Malimbus cassini) * Liekkikutoja (Malimbus racheliae) * Punahuivikutoja (Malimbus scutatus) * Punalakkikutoja (Malimbus coronatus) * Punaliivikutoja (Malimbus ibadanensis) * Punamyssykutoja (Malimbus rubricollis) * Punarintakutoja (Malimbus nitens) * Punatöyhtökutoja (Malimbus malimbicus) * Punavatsakutoja (Malimbus erythrogaster) * Tainkutoja (Malimbus ballmanni) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Malimbus Luokka:Kutojat
Wolfgang Weber

Wolfgang Weber (26. kesäkuuta 1944 Pommeri, Saksa) on saksalainen entinen jalkapalloilija. Hän edusti koko seurajoukkueuransa kölniläistä 1. FC Kölniä. Saksan mestaruuden Weber saavutti 1964 ja 1978. Saksan maajoukkueetta Weber edusti MM-tasolla 1966 ja 1970. MM-kisojen 1966 loppuottelussa Englantia vastaan Weber tasoitti pelin viimeisillä minuuteillä, mutta Geoff Hurstin kaksi jatkoaikamaalia vei mestaruuden Englantiin. Weber pelasi yhteensä 53 maaottelua, joissa hän teki kaksi maalia. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1944 syntyneet Luokka:Elävät henkilöt
Mirosław Drzewiecki

Mirosław Michał Drzewiecki (s. 8. heinäkuuta 1956 Łódź) on puolalainen poliitikko. Hän edustaa Kansalaisfoorumi-puoluetta. Hän oli Donald Tuskin hallituksen urheilun ja turismin ministeri 2007–2009. Drzewiecki on ollut Sejmin, maansa parlamentin, jäsenenä vuosina 1991–1993 ja 1997–2011. == Aiheesta muualla == * Mirosław Drzewiecki Sejmin sivuilla Drzewiecki, Miroslaw Drzewiecki, Miroslaw Drzewiecki, Miroslaw
Saarikutojat

Saarikutojat (Foudia) on kutojien heimoon kuuluva varpuslintusuku. Saarikutojien sukuun kuuluu kuusi lajia.BirdLife Suomi ry: Maailman lintujen suomenkieliset nimet 2., uudistettu painos (2006) == Lajit == * Madagaskarinkutoja (Foudia madagascariensis) * Madagaskarinmetsäkutoja (Foudia omissa) * Maskareenienkutoja (Foudia eminentissima) * Mauritiuksenkutoja (Foudia rubra) * Rodriguezinkutoja (Foudia flavicans) * Seychellienkutoja (Foudia sechellarum) == Aiheesta muualla == * ITIS: Foudia == Lähteet == Luokka:Kutojat
Esteri (nimi)

Esteri on suomalainen naisen etunimi, muunnelma persialaisperäisestä nimestä Ester, joka tarkoittaa tähteä. Suomessa nimi Esteri on vuoden 2019 loppuun mennessä annettu 22 831 naiselle ja alle viidelle miehelle. Esterin nimipäivä on 16. toukokuuta. Almanakassa Esteri on ollut vuosina 1929–1949 ja uudestaan vuodesta 1984 lähtien. == Tunnettuja Esteri-nimisiä == *Esteri Häikiö (1900–1974), SKDL:n kansanedustaja *Esteri Kallio, o.s. Kissala (1932–2020), kuulantyöntäjä *Esteri Karilas (1890–1972), kirjailija *Esteri Mäki (1906–1963), baptistievankelista *Esteri Paalanen (1886–1976), kirjailija ja suomentaja *Esteri Perkko (1891–1967), yritysjohtaja *Esteri Tomula (1920–1998), keramiikkataiteilija *Esteri Vapaa-Jää (1925–2011), käsityönopettaja, rehtori ja Helsingin yliopiston kunniatohtori *Esteri Vuorinen (1896–1991), lastenkirjailija == Kuvitteellisia Esterejä == * Esteri, irtisanottu pankkivirkaiija, toinen päähenkilöistä sarjakuvassa Viljo ja Esteri == Lähteet == Luokka:Etunimet
831 Naval Air Squadron

831 Naval Air Squadron (831 NAS) oli Britannian kuninkaallisen laivaston ilmavoimien lentolaivue. == Palvelus == Laivue perustettiin 1. huhtikuuta 1941 RNAS Crailissa kalustonaan 12 Fairey Albacorea. Laivue siirrettiin elokuussa RNAS Machrihanishiin ennen lokakuista siirtoa HMS Indomitablelle, jonka mukana laivue siirtyi Jamaikalle.Wragg s. 166 Laivue oli koulutettavana Norfolkissa Virginiassa, kunnes se palasi tukialukselle purjehtien Kapkaupunkiin, jonne se saapui joulukuun lopulla 1941. Vuoden 1942 alussa tukialuksen mukana laivue purjehti ensin Port Sudaniin ja sitten tukialus kuljetti 50 Kuninkaallisten ilmavoimien Hawker Hurricanea Jaavalle, jolloin laivueen tehtävänä oli sukellusveneiden torjunta. Laivue palveli tukialuksella ja maissa Ratmalanassa ja China Bayssä Ceylonilla ennen kolmiviikkoista palvelustaan helmi- maaliskuussa Khormaksarissa RAF:n tukikohdassa Adenissa rannikkopuolustuksen tukena. Laivue palasi kesäkuun alussa tukialukselle ja se otti osaa Madagaskarin valtaukseen. Laivue suoritti syöksypommituksia sekä sukellusveneiden torjuntaa. HMS Indomitable siirtyi Kapkaupungin kautta Gibraltarille . Tukialus laivueineen otti elokuussa osaa operaatio Pedestaliin, minkä aikana se vaurioitui pahoin. Tukialus siirsi laivueensa Englantiin ennen siirtymistään Yhdysvaltoihin telakalle. Laivue supistettiin yhdeksään koneeseen ja siihen liitettiin muutama Fairey Barracuda I. Laivueen vietettyä aikaansa RNAS Crailissa, Lee-on-Solentissa, Hatstonissa sekä Machrihanishissa se palasi maaliskuussa 1943 Indomitablelle. Laivue palasi kuitenkin toukokuussa RNAS Lee-on-Solentiin uudelleen kalustettavaksi. Laivueen uusiksi koneiksi toimitettiin Fairey Barracuda II:t. Laivue liitettiin marraskuussa 52. laivaston torpedopommittajalennostoon. Laivueen suoritettua helmikuussa 1944 tukialukselle laskeutumiskoulutuksen HMS Victoriousilla se siirrettiin maaliskuussa HMS Furiousille, jonka mukana laivue osallistui hyökkäykseen Saksan laivaston taistelulaiva Tirpitziä vastaan. Laivue osallistui myös toukokuussa vastaavaan yritykseen Victoriousilla, mutta huono sää esti sen. Laivue suoritti sen tilalla hyökkäyksen rannikkoliikennettä vastaan. Laivue palasi Kauko-Itään tukialuksen mukana ja siihen liitettiin 9. heinäkuuta 829 laivue, jolloin laivueen vahvuus nousi 21 koneeseen. Samalla lakkautettiin torpedopommittajalennosto. Laajennettu laivue hyökkäsi maakohteita ja öljyvarastoja vastaan Sabangin satama-alueella Sumatralla sekä läheiselle lentokentälle. Tämä ja muut vastaavat operaatiot osoittivat Barracudan suorituskyvyn rajat, jolloin tehtiin päätös koneiden korvaamisesta tehokkaammilla Grumman Avengereilla. Laivue hylkäsi koneensa ja palasi Englantiin saattuetukialuksilla HMS Battler ja HMS Thane. Laivue lakkautettiin 6. joulukuuta 1944 RNAS Lee-on-Solentissa. == Lähteet == * * * * * * ===Viitteet=== Luokka:Fleet Air Arm
Taikatossut

Taikatossut (Like Mike) on vuonna 2002 ilmestynyt yhdysvaltalainen elokuva, jonka on ohjannut John Schultz ja jonka pääosassa näyttelevät Lil' Bow Wow, Morris Chestnut, Jonathan Lipnicki ja Brenda Song. Elokuvassa cameo-esiintyy useita NBA-tähtiä. == Juoni == Orpopoika Calvin toteuttaa taikatossujen avulla haaveensa ammattiurheilijan urasta ja pääsee suoraan ’all-stars’ -koripallojoukkueeseen. Hän pääsee koripallo- joukkueeseen tavatessaan New York Knicksin managerin, joka antoi ilmaisliput lapsille. Se oli Allstars- ottelu, jossa valittiin satunnaisesti katsoja kentälle. Calvin pääsee kentälle ja kikkaa New York Knicksin pelaajan, joten hän yllättäen saa sopimuksen joukkueeseen. He voittavat kaikki ottelut. Hänen toinen unelmansa on saada oikea perhe. Sitä varten hänen on ystäviensä avulla peitottava ensin orpokodin ilkeä johtaja Bittleman, joka yrittää tuhota Calvinin uran ja haaveet omasta perheestä.DVD net He ovat oikeita mestareita keskenään. Kaikki lapset siirtyivät orpokodista asumaan koripalloilijan luo luksushuvilaan. == Rooleissa == === Mukana olleet NBA-pelaajat === == Soundtrack == Soundtrack sisältää hip hop- ja R&B-musiikkia; ja So So Def Recordings julkaisi sen 2. heinäkuuta 2002. Se saavutti sijan 18 yhdysvaltain Billboard 200 -listalla ja sijan 10 Top R&B;/Hip-Hop Albums -listalla. == Lähteet == Luokka:Vuoden 2002 yhdysvaltalaiset elokuvat Luokka:Koripalloelokuvat
Black (albumi)

Black on suomalaisen rock-yhtye Bluesoundsin debyyttialbumi. Johanna- levymerkki julkaisi sen keväällä 1980. Blackia pidetään suomalaisen englanninkielisen rockin klassikoihin kuuluvana, ja se on ehkä Bluesoundsin tunnetuin levy sen lyhyeksi jääneellä uralla. Black julkaistiin CD-muodossa Johanna-levymerkillä vuonna 1989. CD:llä on neljä vuosina 1979-1980 äänitettyä bonuskappaletta. Kappaleet oli julkaistu vuonna 1980 kahtena singlenä. Love Kustannus julkaisi Blackista vuonna 2000 remasteroidun CD-version. Se sisältää studioraitojen lisäksi 8 livekappaletta, jotka äänitettiin Tukholmassa 15. syyskuuta 1981. Black julkaistiin vuonna 1981 vinyylinä myös Saksassa (X Records/Teldec, kataloginumero 6.24952). == Kappaleet == # # # # # # # # # === Vuoden 1989 CD-version bonuskappaleet === # * # # # === Vuoden 2000 remasteroidun version bonuskappaleet === Kappaleet on nauhoitettu Tukholmassa 15. syyskuuta 1981. # * # # # # # # # == Kokoonpano levyllä == * Dave Lindholm - kitara, laulu * Ari Vaahtera - basso * Zape Leppänen - rummut, lyömäsoittimet, taustalaulu == Lähteet == * Albumi Finnmusic.netin tietokannassa * Albumi Fono.fi:n tietokannassa == Kirjallisuutta == * == Aiheesta muualla == * https://web.archive.org/web/20000605062225/http://www.sjoki.uta.fi/~latvis/yhtyeet/DaveLindholm/black.html Luokka:Vuoden 1980 esikoisalbumit Luokka:Vuoden 1980 albumit Luokka:Bluesoundsin albumit
Aino Seppo

Aino Seppo (s. 26. toukokuuta 1958 Helsinki) on suomalainen näyttelijä. Hänet on kiinnitetty Helsingin kaupunginteatteriin. Teatteri­töiden lisäksi hänet tunnetaan erityisesti useista televisio- ja elo­kuva­rooleista. == Yksityiselämä == Seppo on naimisissa näyttelijä Esko Salmisen kanssa vuodesta 1998. Heidän tyttärensä Sonja Salminen on myös näyttelijä. Aiemmasta pari­suhteestaan näyttelijä Turo Pajalan kanssa Sepolla on tytär Saara. == Filmografia == * Babels hus – Pirjo Lehtonen (1981) * Kuningas jolla ei ollut sydäntä – prinsessa (1982) * Arvottomat – Tiina (1982) * Rikos ja rangaistus – Eeva Laakso (1983) * Profitörerna (1983) * Opération O.P.E.N – Cécile (1984) * Sista leken – Agnetan äiti (1984) * En ros av kött (1985) * Pimeys odottaa – Marja (1985) * Näkemiin, hyvästi – Tuula Häkkinen (1986) * Lumikit – hoitaja (1986) * Tabu (1987) * Macbet – vaimo (1987) * Onnea matkaan – Hellevi (1988) * Pyörteissä – vaimo (1990) * Blondi tuli taloon – Jaana Kuusipuu (1994) * Esa ja Vesa – auringonlaskun ratsastajat – Sanna Rajala (1994) * Tyttöjä ja jäätelöä – Patun äiti (1995) * Samppanjaa ja vaahtokarkkeja – Tuula Rickman (1995) * Ihmeidentekijät – Meri Kallio (1996–1998) * Blondi tuli taloon – Sattui kerran kesällä – Jaana Kuusi­puu (1997) * Pitkä kuuma kesä – Patun äiti (1999) * Parhaat vuodet – Meri Kallio (2000) * Kivi ja Kilpi – Raakel (2001) * Kymmenen riivin­rautaa – Kirsti Korkka­lainen (2002) * Mies vailla menneisyyttä – ex-vaimo (2002) * Nolla­toleranssi – Leena Korhonen-Iso­talo (2004) * Kaverille ei jätetä – Haverin vaimo (2004) * Akkaa päälle – Heimon vaimo (2006) * Rakkauden nälkä – Elisa Harjun­pää (2007) * Lacrimosa – Helena Luoto (2008) * Haarautuvan rakkauden talo – Petra (2009) * Moska – Lilli Puhakka (2011) * Maailma on valmis – päivä­kodin johtaja (2012) * Mieletön elokuu – Ståhlin sihteeri (2013) * Aikuisten poika – rehtori (2014) * Syke – Ritva (2017) * Karkurit – Anne (2021) == Lähteet == Luokka:Suomalaiset näyttelijät Luokka:Vuonna 1958 syntyneet Luokka:Elävät henkilöt
Aganippe

Aganippe () oli kreikkalaisessa mytologiassa usean eri naishahmon nimi. * Aganippe, Boiotiassa Helikon-vuoren juurella sijainneen saman nimisen lähteen nymfi. Lähteen kerrottiin olevan pyhitetty muusille ja syntyneen Pegasoksen kavioniskusta. Se toimi inspiraation lähteenä kelle tahansa, joka siitä joi. Aganippe isäksi mainitaan jokijumala Permessos tai Termessos.Pausanias: Periegesis tes Hellados ('Kreikan kuvaus') 9.29.5 (engl. käännös).Vergilius: Eclogae x.2 (engl. käännös). * Aganippe, Akrisioksen puoliso ja joidenkin lähteiden mukaan Danaen äiti, joskin useimmiten äidiksi nimetään Eurydike.Hyginus: Fabulae lxiii (engl. käännös). == Lähteet == Luokka:Kreikkalaisen mytologian kuningattaret Luokka:Najadit
Vittorio Storaro

Vittorio Storaro (s. 24. kesäkuuta 1940 Rooma) on italialainen elokuvaaja. Hän on voittanut kolme parhaan kuvaajan Oscar-palkintoa elokuvista Ilmestyskirja. Nyt (1980), Punaiset (1982) ja Viimeinen keisari (1988). Lisäksi hän oli ehdolla vuonna 1991 elokuvasta Dick Tracy. Ohjaajista hän on työskennellyt muun muassa Francis Ford Coppolan, Bernardo Bertoluccin, Warren Beattyn ja Carlos Sauran kanssa. Storaro aloitti valokuvauksen opiskelut isänsä innoittamana 11-vuotiaana ja elokuvauksen opiskelut 16-vuotiaana. 1960-luvulla hän työskenteli kameramiehenä ja teki lyhytelokuvia. Hän teki debyyttinsä pitkän elokuvan pääkuvaajana vuonna 1969 Franco Rossin elokuvassa Giovinezza, giovinezza. Kansainvälisen läpimurtonsa hän teki vuonna 1970 kuvattuaan Bernardo Bertoluccin elokuvat Fasisti ja Hämähäkin juoni. == Osittainen filmografia == *Paratiisilinnun arvoitus (1970) *Fasisti (1970) *Hämähäkin juoni (1970) *Viimeinen tango Pariisissa (1972) *1900 (1976) *Agatha (1979) *Ilmestyskirja. Nyt (1979) *Bertoluccin kuu (1979) *Punaiset (1981) *Suoraan sydämestä (1982) *Ladyhawke – legenda haukasta (1985) *Ishtar (1987) *Viimeinen keisari (1987) *Tucker – mies ja unelma (1988) *New York Stories (osio "Life without Zoe") (1989) *Dick Tracy (1990) *Suojaava taivas (1990) *Pikku Buddha (1993) *Koko kansan Bulworth (1998) *Tango (1998) *Ihmeentekijä (2000) *Dyyni (minisarja) (2000) *Manaaja: Alku (2004) *Dominion: Prequel to the Exorcist (2005) *Café Society (2016) *A Rainy Day in New York (2019) == Lähteet == == Aiheesta muualla == * Vittorio Storaron viralliset kotisivut * * Luokka:Italialaiset elokuvaajat Luokka:Oscar-palkinnon saajat Luokka:Vuonna 1940 syntyneet Luokka:Elävät henkilöt